CELEX: C2006/261/06
Language: fi
Date: 2006-10-28 00:00:00
Title: Asia C-489/04: Yhteisöjen tuomioistuimen tuomio (neljäs jaosto) 7.9.2006 (Verwaltungsgericht Sigmaringenin (Saksa) esittämä ennakkoratkaisupyyntö) — Alexander Jehle, Weinhaus Kiderlen v. Land Baden-Württemberg (Asetus (EY) N:o 1019/2002 — 2 artiklan ensimmäinen kohta — Oliiviöljy ja oliivin puristemassaöljy — Kaupan pitämistä koskevat vaatimukset — Vähittäiskauppa — Tarjoaminen loppukuluttajalle — Niin sanottu bag in the box -menetelmä)

28.10.2006   
            
            
               FI
            
            
               Euroopan unionin virallinen lehti
            
            
               C 261/4
            
         Yhteisöjen tuomioistuimen tuomio (neljäs jaosto) 7.9.2006 (Verwaltungsgericht Sigmaringenin (Saksa) esittämä ennakkoratkaisupyyntö) — Alexander Jehle, Weinhaus Kiderlen v. Land Baden-Württemberg
   (Asia C-489/04) (1)
   
   (Asetus (EY) N:o 1019/2002 - 2 artiklan ensimmäinen kohta - Oliiviöljy ja oliivin puristemassaöljy - Kaupan pitämistä koskevat vaatimukset - Vähittäiskauppa - Tarjoaminen loppukuluttajalle - Niin sanottu ”bag in the box”-menetelmä)
   (2006/C 261/06)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Sigmaringen
   Pääasian asianosaiset
   
      Kantaja: Alexander Jehle, Weinhaus Kiderlen
   
      Vastaaja: Land Baden-Württemberg
   Oikeudenkäynnin kohde
   Ennakkoratkaisupyyntö — Verwaltungsgericht Sigmaringen — Oliiviöljyn kaupan pitämistä koskevista vaatimuksista 13.6.2002 annetun komission asetuksen (EY) N:o 1019/2002 (EYVL L 155, s. 27) 2 artiklan ensimmäisen virkkeen tulkinta — Oliiviöljyjen ja oliivin puristemassaöljyjen tarjoaminen kuluttajille esipakattuina enintään viiden litran pakkauksiin — Mahdollisuus myydä oliiviöljyä, joka on pakattu viiden litran ”Bag in Boxiin” ja josta kuluttaja ottaa myymälässä öljyä erissä.
   Tuomiolauselma
   
               1)
            
            
               Oliiviöljyn kaupan pitämistä koskevista vaatimuksista 13 päivänä kesäkuuta 2002 annettua komission asetusta (EY) N:o 1019/2002, sellaisena kuin se on muutettuna 1.7.2003 annetulla komission asetuksella (EY) N:o 1176/2003, ja erityisesti sen 2 artiklan ensimmäistä kohtaa on tulkittava siten, että oliiviöljyä ja oliivin puristemassaöljyä voidaan myydä loppukuluttajille ainoastaan tämän säännöksen vaatimusten mukaisesti pakattuna.
            
         
               2)
            
            
               Asetuksen N:o 1019/2002, sellaisena kuin se on muutettuna asetuksella (EY) N:o 1176/2003, 2 artiklan ensimmäistä kohtaa on tulkittava siten, että siinä kielletään pääasian kantajan käyttämän kaltainen kaupan pitämisen tapa, joka ei täytä tässä säännöksessä säädettyjä edellytyksiä.
            
         
      (1)  EUVL C 45, 19.2.2005.